**Praktiske oplysninger**

**I konkurrencen skal deltagerne stille op i en brugsprøve, og på et skue, for at være med i kampen om titlen som Universalsieger Danmark.**

**Konkurrencen forløber over 2 dage.**

**Konkurrencen er godkendt som et officielt arrangement. Prøve og skueresultat er gældende.**

***Peter M. Larsen vil dømme brugsdelen.***

***Rene Jørgensen vil dømme udstillingsdelen.***

**Arrangementet er inspireret af WUSV der årligt afholder Universalsieger for hele verdenen.**

**Dette er første gang vi afholder sådan et arrangement, og vi håber derfor i vil tage rigtig godt i mod dette nye initiativ.**

**TILMELDING:**

For at deltage i Universalsieger Danmark, skal man tilmelde sig inde på Caniva med den brugsprøve man ønsker at stille op i.

Herefter sørger vi for at få sat dig ind i den rigtige klasse til skuedelen.

Tilmeldingen koster **300 kr**. og kan betales via **mobilepay 61 51 98 98** eller **Kredsens konto i Arbejdernes Landsbank 5361 0340858.**

!Husk at skrive dit navn og ”universalsieger” ved indbetaling.!

Tilmeldingen er først gældende når beløbet er modtaget.

**KLASSE FORDELING:**

* Tæver, 12-18 mdr.
* Hanner, 12-18 mdr.
* Tæver, 18-24 mdr.
* Hanner, 18-24 mdr.
* Tæver, 24 mdr. – ∞ år
* Hanner, 24 mdr. – ∞ år

Brugsprøven:

* Deltager man i en af klasserne tæver/hanner 12-18 mdr. kan man stille op i en Beg. B eller en Beg. AB.
* Deltager man i en af klasserne tæver/hanner 18-24 mdr. kan man stille op i en Beg. AB, SL1, SL2 eller en SL3.
* Deltager man i en af klasserne tæver/hanner 24 mdr. -∞ år kan man stille op i en IPO1, IPO2 eller en IPO3.

NB! Alle brugsprøverne dømmes efter FCI´s prøveprogram.

Skuet:

* Deltager man i en af klasserne tæver/hanner 12-18 mdr. kan man stille op i yngste klassen.
* Deltager man i en af klasserne tæver/hanner 18-24 mdr. kan man stille op i unghundeklassen.
* Deltager man i en af klasserne tæver/hanner 24 mdr. -∞ år kan man stille op i Brugshundeklassen

NB! Kravene for deltagelse følger Schæferhundeklubben for Danmarks *Gældende Bestemmelser* for skuer.

Afvikling af Langstockhårs klasserne ved skuedelen:

Begge hårvarianter kommer til at løbe sammen til travmønstring.

For at give den bedste forklaring tager vi et eksempel:

I en vilkårlig klasse er rækkefølgen: 1. stockhåret 2. Langstockhåret 3. Stockhåret.

I denne klasse vil den langstockhåret få placeringen nr. 2 til konkurrencen Universalsieger, og på resultatlisten vil den få placeringen nr. 1 i den tilsvarende langstockhårsklasse.

Dvs. de langstockhårede deltager sammen med de stockhårede til selve konkurrencen, men det officielle slutresultatet indikere at de kun har konkurreret imod hunde af samme pelsvariant som dem selv, altså langstockhårede.

**KONKURRENCEN:**

* For at vinde konkurrence skal man have det laveste samlet antal point. Pointene bliver fordelt ved at nr. 1 i brugsprøverne for 1 point, nr. 2 for 2 point, nr. 3 for 3 point osv. Skuet vil fordele pointene på samme måde som for brugsprøven.

Så det laveste pointantal man kan få er 2.

* I klasserne tæver/hanner 12-18 mdr. vil det kun være point opnået i B-delen, der tæller i den samlet konkurrence.
* I klasserne tæver/hanner 18-24 mdr. og tæver/hanner 24 mdr. -∞ år vil begge discipliner tælle med i den samlet konkurrence, og de forskellige prøvetrin vil konkurrere i mod hinanden. Dvs. dem der tager en AB eller en SL2 i samme klasse, vil konkurrere på lige fod.
* Ved pointlighed i klasserne tæver/hanner 12-18 mdr. vil vinderen blive den med højst B-point.
* Ved pointlighed i klasserne tæver/hanner 18-24 mdr. og tæver/hanner 24 mdr. -∞ år vil vinderen findes efter følgende kriterier, i den skrevne rækkefølge:
  1. Højeste prøvetrin vinder. Dvs. IPO1 vinder over ABC, IPO2 vinder over IPO1, og IPO3 vinder over IPO2. Ligeledes med SL1, 2 og 3.
  2. Højeste opnået prædikat på skuet vinder.
  3. Højeste point opnået i prøven vinder.
  4. Yngste hund vinder.
* Man skal deltage ved begge delkonkurrencer (brugsprøve og skue) for at være med i den samlede konkurrence.